Kamaniņu sporta centrs «Sanki»
Koordinātas: 43°40′01″N 40°17′19″E﻿ / ﻿43.667°N 40.28857°E﻿ / 43.667; 40.28857 Kamaniņu sporta centrs "Sanki" (krievu: Центр санного спорта «Санки») ir bobsleja, kamaniņu un skeletona trase, kas atrodas Krasnodaras novadā, Krievijā, apmēram 60 km uz ziemeļaustrumiem no Sočiem pie Krasnaja Poļanas pilsētciemata, kalnu slēpošanas kūrortā "Alpika-Serviss". Pirmās Pasaules kausa sacensības bobslejā, skeletonā un kamaniņu sportā notika 2013. gadā. 2014. gadā šeit tika aizvadītas 2014. gada ziemas olimpisko spēļu sacensības attiecīgajos sporta veidos. Kamaniņu sporta centrā "Sanki" ir 5000 skatītāju vietas.